text: यशराज फिल्म्स ने आशीष पाटिल को सारी सेवाओं से मुक्त कर दिया है. ट्वीट करते हुए यशराज फिल्म्स ने लिखा है कि, ‘यशराज फिल्म्स ने आशीष पाटिल को वाइस प्रेसीडेंट-ब्रांड पार्टनरशिप और टैलेंट मैनेजमेंट, बिजनेस और क्रिएटिव हेड के पद से त्वरित बाहर कर दिया है. हमने मिस जपलीन का सोशल अकाउंट देखा, इसमें उन्होंने अपने साथ हुए यौन शोषण की घटनाओं का जिकर किया था. इस पर कार्रवाई करते हुए हमने आशीष पाटिल को उनके पद से हटा दिया है. हम YRF महिलाओं को सेफ वर्क स्पेस देना चाहते हैं. कोई भी महिला अगर हमारे ऑफिस में काम करती हो, इंटरव्यू के लिए आती हो या फिर ऑडिशन के लिए आई हो, उसे सुरक्षित महसूस करवाना हमारी जिम्मेदारी बनती है.’